Հարազատ տուն (հեռուստասերիալ)

**Հարազատ տուն** (), հարավկորեական հեռուստասերիալ։ Գլխավոր դերերում են Սոն Քանը, Լի Ջին Ուկը և Լի Շի Յոնը։ Նկարահանվել է Քիմ Քանբիի և Հվան Յոն Չանի հեղինակած համանուն Naver-ի վեբթունի հիման վրա, ինչը գրանցել է ավեի քան 2.1 մլրդ․ վեբ դիտում։ Առաջին եթերաշրջանը եթեր է հեռարձակվել է Նեթֆլիքսով 2020 թվականի դեկտեմբերի 18-ին։ Երկրորդ եթերաշրջանը հեռարձակվել է 2023 թվականի դեկտեմբերի 1-ին։ Երրորդ եթերաշրջանը պլանավորվում է 2024 թվականի ամռանը։

## Սյուժե
### Առաջին եթերաշրջան
Անսպասելի ընտանեկան տրագեդիայից հետո Չա Հյոն Սուն լքում է տունն ու տեղափոխվում այլ բազմաբնակարան շենք։ Դրանից ոչ շատ ուշ սկսում են հայտնվել հրեշներ։ Շենքի բնակիչները հայտնվում են թակարդում՝ հասկանալով, որ դրսում ամեն տեղ հրեշներ են։ Հյոն Սուն և մնացածը պաշտպանվում են շենքի ներսում՝ հուսալով, որ ողջ կմնան։

### Երկրորդ եթերաշրջան
Կանաչ տուն կոչվող բազմաբնակարան շենքի բնակիչները պարտավոր են լքել իրենց տները, որոնք հրեշների հետ կռիվների ապացույցն են, և դուրս գալ արտաքին աշխարհ։ Փրկվածները համայնք են հիմնում մարզադաշտից մնացած հատվածում, սակայն նրանք դեռ չեն կարողանում թուլացնել իրենց հսկողությունը։

## Դերերում
### Առաջին և երկրորդ եթերաշրջաններ
* Սոն Քան - Չա Հյոն Սու, կլինիկական դեպրոսիայով տառապող ավագ դպրոցի նախկին աշակերտ, ով ավտովթարի ժամանակ ամբողջ ընտանիքին կորցնելուց հետո տեղափոխվել է Կանաչ տուն կոչվող բազմաբնակարան շենք։ Նա դառնում է հրեշ-մարդ հիբրիդ՝ ձեռք բերելով գերմարդկային վերականգնողական ունակություններ։ 
* Լի Ջին Ուկ - Փյոն Սան Ուկ, առեղծվածային պայմանագրային մարդասպան՝ դեմքի վրա ծանր այրվածքներով։ Նա հետապնդումէ  Յուն Ջեին առաջին եթերաշրջանի առաջին կեսի ընթացքում, բայց հետագայում դառնում է բոլոր բնակիչների, և մասնավորապես Յու Րիի վստահելի անձը։ 
** Լի Յու Ջին - երիտասարդ Փյոն Սան Ուկ։
* Լի Շի Յոն - Սո Յի Կյոն, նաշկին հրշեջ, ում փեսացուն անհետացել է ամուսնությունից երկու օր առաջ։ Նա նաև հմուտ մարտարվեստի վարպետ է և հրաձիգ, ու ծառայում է հատուկ ուժերում։ Յի Կյոնի կերպարը հատուկ հեռուստասերիալի համար է նախատեսված, նա բացակայում է վեբթուն կոմիքսում։
*Փակ Գյու Յոն - Յուն Ջի Սու, ծանր բնավորությամբ բասս կիթառահարուհի, ով իր ընկերոջ ինքնասպանությունից հետո տեղափոխվել է Green Home։ Նա հմուտ օգտագործում է բեյսբոլի մահակը։
* Գո Մին Սի - Լի Ըն Յու, Ըն Հյոկի փոքր քույրը և նախկին բալլերինա, ով ավարտել է կարիերան ոտքի վնասվածքի պատճառով։
* Քիմ Հի Ջոն - Չա Ջին Օկ, հուսահատ մայր, ով փնտրում է իր կորած աղջկան։ Նա որբ մնացած երեխաների համար դառնում է մայր, ու սովորեցնում Յոն Սուին կարդալ։ 
* Քիմ Գոկ Հի - Սոն Հյե Ին, միջին տարիքի կին, ով սիրում է բամբասել, և միշտ երևում է իր պոմերանցի շան հետ, ում անունն է Բոմ։
* Լի Ջուն Ու - Րյու Ջե Հվան, երիտասարդ մոդել։ Նա խորապես վշտված է ապոկալիպսիսով, քանի որ դրա պատճառով րի կարողանում հետևել սեփական հիգիենային։ 
* Հո Յուլ - ՔԻմ Սու Յոն, 9-ամյա որբ և Յոն Սույի ավագ քույրը։
* Չհվե Գո - Քիմ Յոն Սու, 6-ամյա որբ և Սու Յոնի փոքր եղբայրը։
* Ու Ջոն Գուկ - Կան Սըն Վան, շենքի վախկոտ բնակիչ։

### Առաջին եթերաշրջանի երկրորդական դերերում
* Լի Դո Հյոն - Լի Ըն Հյոկ, Ըն Յուի որդեգրված մեծ եղբայրն ու բժշկական համալսարանի ուսանող։ Առաջնորդվելով համակարգված մտածողությամբ ու տրամաբանական որշումներով դառնում է փրկվողների դե ֆակտո առաջնորդը, չնայած որ մեծամասամբ նրան համարում են բավականին սառնասիրտ։
* Քիմ Նամ Հի - Ջուն Ջե Հոն, կորեերեն լեզի ուսուցիչ և հավատարիմ քրիստոնյա՝ զինված ավանդական կորեական ջինգըմ կոչվող սրով, պաշտպանելով ինքն իրեն ու մնացած բնակիչներին։ Պայքարում է ալկոհոլիզմի դեմ, ինչը կրկնվում է իրադարձությունների պատճառով։ 
* Քիմ Սան Հո - Հան Դու Սիկ, Հյուն Սուի հաշմանդամ հարևանը և հմուտ դարբին, ով վճռորոշ դեր է խաղում փրկվածներին զենք և պաշտպանության միջոցներ մատակարարելու գործում։
* Քիմ Հյուն - Ան Սոն Յոն, Սուկ Հյոնի վախկոտ, բայց բարեսիրտ կինը։ 
* ՈՒ Հյոն - Կիմ Սուկ Հյոն, շենքում գտնվող խանութի սեփականատերն, ով հայտնի է իր ժլատությամբ ու կնոջ հանդեպ բռնություն կիրառելու պատճառով։
* Գո Յուն Ջոն - Փակ Յու Րի, Գիլ Սոբի խնամակալն, ով ունի բժշկական կրթություն և ասթմա։ Հմտաբարօգտագործում է աղեղնազենն ու հետագայում մտերմանում է Սան Ուկի հետ։ 
* Քիմ Քափ Սու - Ան Գիլ Սոբ, մահացու հիվանդ տարեց տղամարդ, ով ապրում է իր խնամակալ Յու Րիի հետ։
* Լիմ Սու Հյոն - Նո Բյոն Գիլ, Սուկ Հյոնի ընկերն ու հումորով բնակիչ, ով թուլացնում է փրկվողների միջև միջավայրն իր հումորներով։
* Լի Բոն Րյուն - Իմ Մյոն Սուկ, մայր, ով կորցրել է իր մանկահասակ դստերը, երբ նրա մանկասայլակը գլորվել և բախվել է բեռնատարին։ 
* Գո Գոն Հան - Չհվե Յուն Ջե, երեխաների հանդեպ բռնություն գործադրող է, ում ամբողջ հեռուստասերիալի ընթացքում հետապնդում է Սան Ուկը։
* Ան Դոն Գու - Լի Սու Ուն, երիտասարդ զինվորական, որ բնակվում է Կանաչ տանը։
* Ջոն Հա Դամ - Քիմ Ջի Ըն, Հյե Ինի հարևանն ու ընկերը։
* Լի Ջի Հա - Մուն Հյոն Սուկ, Հյոն Սուի մայրը։
* Քիմ ՅԻ Կյոն - Չա Սու Ա, Հյոն Սուի փոքր քույրը։
* Լի Կի Հյոկ - Հվան Սըն Ջե, Սան Ուկի հոր մահվան և Սան Ուկի երեսի այրվածքների առաջացման պատճառ հանդիսացող հրդեհի հեղինակը։
* Յուն Ջի Օն - Հե Րան, Յուն Ջի Սուի մահացած ընկերը։
* Համ Սոն Մին - Փաք Ջու Յոն, Հյոն Սուի համադսարանցին։
* Փաք Ա Ին - Հյոն Սուի անանուն հարևանը, ով վերափոխվում է «որկրամոլ» հրեշի։
* Դեյն Դի Լիեգրո - «Պրոտեին» անվանված հրեշ։

### Երկրորդ եթերաշրջանի երկրորդական դերերում
* Յու Օ Սոն - սերժանտ Տակ Ին Հվան, Կորեայի հատուկ ուժերի գլխավորը։
* Օ Ջուն Սե - բժիշկ Լիմ, պատվաստանյութը հետազոտող բժիշկ։
* Քիմ Մու Յոլ - Քիմ Յոն Հու UDT(Ստորջրյա ոչնչացման թիմ) սերժանտ, և պահակայաին կորպուսի երկրորդ հրամանատար։
* Ջոն Ջին Յոն - Փաք Չան Յոն, պահակային կորպուսի զինվոր։
* Քիմ Շին Ռոք - գլխավոր պետ Ջի, հաստատությունների կառավարման գլխավոր մենեջեր։
* Քիմ Դոն Յոն - Օ Ջուն Իլ, նոր մարզադաշտում բնակիչ։
* Յուն Սե Ա - Բոն Սոն Հվա։
* Բյոն Ջուն Հի - Օ Ջուն Իլի մայրը։
* Յան Հյե Ջի - Ջոն Յե Սըլ, գլխավոր պետ Ջիի դուստրը։
* Քիմ Շի Ա - Սո Յի Կյոնի երեխան։
* Հյոն Բոն Շիկ - Վան Հո Սան, փողոցում փրկվողներից։
* Չե Վոն Բին - Հանի, փողոցում փրկվողներից։
* Քիմ Հի Ջոն - Չա Ջին Օկ, Մին Ջուի մայրն ու ցերեկային խնամքի կենտրոնի տնօրենը։
* Փաք Ջին Սու - Փաք Մին Ջու։
* Քիմ Ջոն Ու - Հայր Փիթեր։
* Հոն Սու Ջու - Ջին Ա։
* Ջոն Սուկ Վոմ - Մին Սո Ջին, պահակային կորպուսի անդամ, ով ծառայել է ծովային ուժերում։
* Յուկ Ջուն Սո - Բան Ջին Հո, Հատուկ ուժային պահապանների զինվոր։
* Հո Նամ Ջուն - Քան Սոկ Չան, պահակային կորպուսի անդամ, UDT զինվոր։
* Ջոն Ջոն Հյոն - Քիմ Ջոն Հյոն, պահակային կորպուսի անդամ, UDT զինվոր։

## Էպիզոդներ

## Արտադրություն
### Զարգացում
Ռեժիսոր Լի Ըն Բոկը մոտավորապես գիտեր հեռուստասերիալի հիմքում ընկած վեբթունի ավարտը մինչ նրա ավարտը՝ 2020 թվականի հուլիս։ Եվ քանի որ վեբթունն ու հեռուստասերիալնը ցուցադրվելու էին տարբեր հարթակներում, նա որոշել է շեղվել վեբթունի սյուժեից և փոփոխել այն։ Վերջիվերջո հեռուստասերիալում կատարվող իրադարձությունները հիմնովին տարբերվում են վեբթունից։

Սերիալը ծախսել է իր բյուջեի մեծ մասը, յուրաքանչյուր էպիզոդ արժեցել է երեք միլիարդ կորեական վոն։ Խորեոգրաֆ Քիմ Սոլ Ջինը և ակրոբատ Թրոյ Ջեյմսն ընտվել են նկարահանելու հրեշների շարժումները։

### Քասթինգ
Չնայած, որ նկարահանումներն արդեն սկսել էին, Նեթֆլիքսը հեռուստասերիալի վերջնական դերասանական կազմի մասին տեղեկություններ տրամադրել է 2019 թվականի դեկտեմբերի 18-ին, հաստատելով Սոն Քանին, Լի Ջին Ուկին, և Լի Շի Յոնին գլխավոր դերերում, ու Լի Դո Հյոնին, Քիմ Նամ Հիին, Գո Մին Սիին, Փաք Հյու Յոնին, Գո Յուն Ջոնին, Քիմ Քափ Սուին և Քիմ Սան Հոյին երկրորդական դերերում։
thumb|Դեյն ԴիԼիեգրոն «Հարազատ տան» նկարահանումների ժամանակ

Լի Ըն Բոկը պատմել է, որ Սոն Քանը լսումների ժամանակ իրեն հիշեցրել է Ջոնի Դեփի կերպարը «Մկրատաձեռն Էդվարդը» ֆիլմում, նկարագրելով նրան որպես «մաքուր և անմեղ հոգի ունեցող մեկի, ով ձեռքում ունի նիզակ»։ Դերասանին Լի Ըն Բոկին խորհուրդ է տվել Նեթֆլիքսի «Սիրո ձայն» հեռուստասերիալի ռեժիսորը, որտեղ և Սոն Քանը նկարահանվել և փառք էր ձեռք բերել 2019 թվականի օգոստոսին։

Լի Շի Յոնի կերպրը օրիգինալ վեբթունում չի ներկայացված, սակայն ռեժիսորը ցանկացել է «ավելացնել այնպիսի կին կերպար, ով կկարողանա նկարահանվել ու ցուցադրել իրական մարտական տեսարաններ»՝ դերասանուհն նախկին սիրողական բռնցքամարտիկ է։ Նա մինչև սերիալի նկարահանումները վեց ամսի մարզվել է։ Փաք Գյու Յոնին խոստովանել է, որ ինքը մեծ հույսեր չի կապել սերիալում նկարահանվելու հետ, սակայն «հենց լքել է փորձերի տաղավարը, ռեժիսորը նրան հետ է կանչել և հատնել, որ հեռանա սցենարը վերցնելուց հետո միայն»։

### Նկարահանումներ
Հիմնական նկարահնումները սկսվել են 2019 թվականի սեպտեմբերին և վերջնականապես ավարտվել 2020 թվականի փետրվարին։

### Վիզուալ էֆեկտներ
Legacy Effects-ի, VFX Studio Westworld-ի և Spectral Motion-ի դիզայներները, ովքեր աշխատել են նաև «Վրիժառուների» և «Ավատար» ֆիլմերի ու «Գահերի խաղը» ու «Տարօրինակ դեպքեր» հեռուստասերիալների վրա, վերահավաքվել են «Հարազատ տան» համար։

## Կարծիքներ

### Դիտողականություն
*Հարազատ տունը* հարավկորեական առաջին հեռուստասերիալն էր, որը հայտնվել է ԱՄՆ-ում Նեթֆլիքսի Թոփ 10-ում, գրավելով երրորդ հորիզոնականը։ Ցուցադրությունից երեք օր անց, հեռուստասերիալը առաջինն էր 8 տարածաշրջաններում և ևս 42 տարածաշրջաններում Թոփ 10-ում էր։ Սերիալը դիտվել է 22 միլլիոն վճարովի բաժանորդների կողմից ամբողջ աշխարհում առաջին չորս շաբաթների ընթացքում և հայտնվել Նեթֆլիքսի Թոփ 10-ում ավելի քան 70 երկրում։

Սերիալը գովաբանվել է դիտորդների կողմից՝ որակյալ վիզուալ էֆեկտներ ունենալու և կերպարների միջև մարդկային հարաբերությունները լավագույնս ցուցադրելու համար։ Այնուամենայնիվ, շատերը քննադատել են սերիալի սաունդթրեքը, ինչը ըստ նրանց չէր համապատասխանում սերիալին, և վերջին էպիզոդներում հրեշների ոչ շատ ներկայությունը։

### Քննադատական արձագանքներ
Rotten Tomatoes կայքում սերիալի առաջին եթերաշրջանն ունի 83% ռեյտինգ՝ հիմնված 6 կարծիքների վրա, միջին գնահատականն է  6.6/10։ Երկրորդ եթերաշրջանն ունի 80% ռեյտինգ՝ հիմնված 5 կարծիքների վրա, և միջին գնահատականն է 5.9/10։

## Մրցանակներ և նոմինացիաներ

## Արտաքին հղումներ
* 
*  HanCinema կայքում (1 եթերաշրջան)
*  HanCinema կայքում (2 եթերաշրջան)
*  HanCinema կայքում (3 եթերաշրջան)
* *[https://comic.naver.com/webtoon/list?titleId=701081 Sweet Home]* Naver Webtoon 
* *[https://www.webtoons.com/en/thriller/sweethome/list?title_no=1285 Sweet Home]* Naver Webtoon

## Ծանոթագրություններ

Կատեգորիա:Հարավկորեական հեռուստասերիալներ
Կատեգորիա:Հարավկորեական հեռուստասերիալներ ըստ ժանրի